Nashorn

Panzerjäger Nashorn (Sd. Kfz. 164, "Sarvikuono") oli saksalainen toisen maailmansodan aikainen panssarintorjuntavaunu. Nashornille oli useampia nimityksiä, joista täydellisin nimitys oli ehkäpä: 8.8cm PaK43/1 (L/71) auf Fahrgestell Panzerkampfwagen III/IV (Sf). Vuonna 1943 painetussa Nashornin ohjekirjassa käytettiin nimeä 8.8cm Pak 43/1 (L/71) Hornisse ("herhiläinen"). Vuoden 1944 alussa Hitler määräsi vaunun nimeksi Nashorn. Nashorn oli kevyesti panssaroitu, päältä sekä osittain myös takaa avoin ja painoi vain 24 tonnia. Rungon etulevy oli parhaiten panssaroitu, mutta sekin oli vain 30mm paksu. Vaatimatonta panssaria kompensoi Nashornin pääase, eli 88mm panssarintorjuntakanuuna, mallia 8.8cm PaK43/1, joka oli toisen maailmansodan tehokkaimpia pst-tykkejä. Tykin hyvin pitkä, 71 kaliiperin mittainen putki antoi ammukselle suuren lähtönopeuden ja sen tehokkain ampumatarvike, volframisydäminen Pzgr.40/43-mallinen alikaliiperiammus läpäisi 1 000 metrin päästä 237mm ja 2000 metrin päästä 175 mm panssariterästä 90 asteen iskukulmalla. Pzgr. 40/43-ammuksia oli tosin yleensä melko vähän joukoilla, sillä volframipulan vuoksi niitä oli vaikea valmistaa. Hieman heikkotehoisemmalla Pzgr. 39/43-panssarikranaatilla vastaavat arvot olivat 186 ja 154 mm. Nashorn pystyi tuhoamaan kaikki neuvostoliittolaisten ja länsiliittoutuneiden panssarivaunut. Tykin lisäksi muuta kiinteää aseistusta vaunuissa ei ollut, minkä takia vaunuissa kuljetettiin lähipuolustusta varten yhtä MG-34 tai MG-42-konekivääriä. Nashorneja valmistettiin vuosina 1943–1945 yhteensä 494 kappaletta. Vaikka vaunussa oli puutteita se osoittautui hyvin käyttökelpoiseksi tehokkaan tykkinsä ansiosta. Nashornit olivat raskaiden panssarintorjuntapataljoonien kalustona ja saavuttivat suuriakin tuhoamislukemia. Esimerkikisi 519. raskaan panssarintorjuntapataljoonan joukkueenjohtaja, luutnantti (myöh. kapteeni) Albert Ernst tuhosi vaunuineen 14 neuvostopanssaria yhdessä päivässä joulukuussa 1943. == Teknisiä tietoja == *Valmistaja (kokoaja): Deutsche-Eisenwerke AG, Teplitz-Schönaussa *Miehistö: 4–5 *Taistelupaino: 24 tonnia *Mitat **Pituus putken kanssa: 8,44 m **Pituus ilman putkea: 7,26 m **Leveys: 2,95 m, Ostketten-teloilla 3,176 m **Korkeus: 2,65 m **Maavara: 0,4 m *Nopeus: 42 km/h (tiellä) *Toimintamatka: 235 km (tiellä) *Telat: Kgs 61/400/120 **Tyyppi: yksiharjainen **Leveys: 400 mm **Kosketuspituus: 3,80 m **Telakenkien lukumäärä/tela: 104 **Telapaine: 0,85 kg/cm² *Jousitus: lehtijouset *Iskunvaimentimet: ei *Esteen ylityskyky: 0,6 m *Kaivannon ylityskyky: 2,3 m *Kahlauskyky: 0,8 m *Moottori: Maybach HL 120 TRM Ausf. A **Tyyppi: V-12 bensiini **Maksimiteho: 300 hv/3000 kierr/min **Iskutilavuus: 11,867 l **Puristussuhde: 6,2-6,5:1 **Kulutus (tiellä): 2 l/km **Polttoainetäyttö: 470 l (kahdessa säiliössä) *Vaihteisto: ZF (Zahnradfabrik Friedrichshafen AG) SSG 77 Aphon **Tyyppi: synkronoitu manuaalivaihteisto **Vaihteet: 6/1 *Ohjausjärjestelmä: Daimler-Benz/Wilson-kytkin-jarru *Kytkin: Fichtel & Sachs La 120 HDA **Tyyppi: kuiva, kolmilevyinen *Aseistus **Pääase: 8,8 cm Pak 43/1 **Tyyppi: Panssarintorjuntakanuuna **Kaliiperi: 88 mm **Putken pituus: 71 kaliiperia **Lähtönopeus, panssarikranaatti: 1 000 m/s **Lähtönopeus, alikaliiperiammus: 1 130 m/s **Lukko: puoliautomaattinen, sivusuunnassa liikkuva sulkukappale **Sivusuuntaus: manuaalinen, +/-15° **Korotus: manuaalinen, +20/-5° **Ammuksia tykille: 24–40 **1 kpl 7,92×57 mm MG-34 tai MG-42-konekivääri vaunun sisällä **n. 600 patruunaa *Suora- ammuntatähtäin: Sfl. Z. F. 1a (Selbstfahrlafetten-Zielfernrohr) **Tyyppi: tähtäinkaukoputki **Suurennos: 5x **Näkökenttä: 8° *Suuntain: Aushilfsrichtmittel 38 (epäsuoraa tulta varten) **Suurennos: 3x **Näkökenttä: 10° *Radio: FuG Spr. f **Kantama: 3 km (paikallaan oltaessa) == Tärkeimmät ampumatarvikkeet == *Panzergranatpatrone 39/43 (Pzgr. Patr. 39/43) **Tyyppi: patrunoitu panssarikranaattilaukaus *Ammus: Panzergranate 39/43 –panssarikranaatti **Ammuksen paino: 10,16 kg **Lähtönopeus: 1 000 m/s **Räjähdysainelataus: 59 g heksogeenia *Laukauksen paino: 22,8 kg **Laukauksen pituus: 1125 mm **Hylsyn pituus: 822 mm *Läpäisyarvot Pzgr. 39/43, panssariteräslevy, iskukulmat 90° ja 60°Läpäisyarvot Walter J. Spielbergerin teoksesta: Panzer-Kampfwagen Panther und seine Abarten.(Arvot annettu Jadgpantherin 8,8 cm Pak 43/3-kanuunalla, joka oli käytännössä sama tykki kuin Nashornin pääase, 8,8 cm Pak 43/1.) **100m: 220/203 mm **500m: 205/182 mm **1 000m: 186/167 mm **1 500m: 170/150 mm **2 000m: 154/135 mm *Panzergranatpatrone 40/43 (Pzgr. Patr. 40/43) **Tyyppi: patrunoitu alikaliiperiammuslaukaus, ei irtoavia ohjausosia *Ammus: Panzergranate 40/43 **Ammuksen paino: 7,3 kg **Lähtönopeus: 1 130 m/s **Räjähdysainelataus: 0 *Laukauksen paino: 19,9 kg **Laukauksen pituus: 1 103 mm **Hylsyn pituus: 822 mm *Läpäisyarvot Pzgr. 40/43, panssariteräslevy, iskukulmat 90° ja 60° **100m: 300/250 mm **500m: 270/225 mm **1 000m: 237/190 mm **1 500m: 205/160 mm **2 000m: 175/135 mm *Granatpatrone 39/43 Hl (Gr. Patr. 39/43 Hl) **Tyyppi: patruunoitu ontelokranaattilaukaus *Ammus: Granate 39/43 Hl **Ammuksen paino: 7,65 kg **Lähtönopeus: 600 m/s **Räjähdysainelataus: 0,77 kg *Laukauksen paino: 15,4 kg **Laukauksen pituus: 1157 mm **Hylsyn pituus: 822 mm *Läpäisyarvot, HlGr 39, panssariteräslevy, iskukulma 90° **90 mm etäisyydestä riippumatta *Sprenggranatpatrone 43 (Sprgr. Patr. 43) **Tyyppi: patruunoitu sirpalekranaattilaukaus *Ammus: Sprenggranate 43 **Ammuksen paino: 9,4 kg **Lähtönopeus: 750 m/s **Räjähdysainelastaus: 1,0 kg amatolia *Laukauksen paino: 18,6 kg **Laukauksen pituus: 1167 mm **Hylsyn pituus: 822 mm ==Lähteet== * * ==Viitteet== Luokka:Saksan toisen maailmansodan panssarivaunut Luokka:Saksalaiset panssarintorjuntavaunut